
RAPORT 

asupra proiectului de Lege pentru ratificarea Acordului între 

Guvernul României şi Cabinetul de Miniștri al Ucrainei privind patrularea comună la frontiera de stat româno-ucraineană

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită, cu proiectul de Lege pentru ratificarea Acordului între Guvernul României şi Cabinetul de Miniștri al Ucrainei privind patrularea comună la frontiera de stat româno-ucraineană, trimis cu adresa nr. PLx. 16 din 1 februarie 2017 şi înregistrat cu nr. 4c-12/105 din 02.02.20175. 

Proiectul de lege are ca obiect de reglementare patrularea comună în vederea realizării unor obiective cum ar fi asigurarea controlului respectării regimului juridic al frontierei de stat, prevenirea şi combaterea migraţiei ilegale şi a infracţiunilor conexe acesteia, descoperirea şi reţinerea persoanelor care au trecut sau au încercat să treacă frontiera de stat ilegal, a celor implicate în racolarea, îndrumarea sau călăuzirea unei sau mai multor persoane în scopul trecerii frauduloase a frontierei de stat, precum şi organizarea acestor activităţi, verificarea persoanelor şi a mijloacelor de transport care se află în zona de competenţă, supravegherea în teren a zonelor care pot fi utilizate pentru trecerea ilegală a frontierei de stat, schimb de experienţă în domeniul asigurării supravegherii frontierei de stat. 

2.  Consiliul Legislativ, conform avizului cu nr. 1118/09.11.2016, a avizat favorabil acest proiect de Lege.
3 Proiectul de Lege face parte din categoria legilor ordinare, potrivit prevederilor art. 73 alin. (1) din Constituţia României, republicată.
4. Potrivit prevederilor art. 75 alin. (2) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată.

5.  La lucrările Comisiei au fost prezenţi 17 deputaţi din totalul de 20 de membri.

În urma dezbaterilor, în şedinţa din 14 februarie 2017, membrii Comisiei au hotărât, cu unanimitate de voturi, întocmirea unui Raport de adoptare a acestui proiectul de Lege.
Preşedinte,

Dorel Gheorghe CĂPRAR
Expert parlamentar
Nasi Calenţaru

Către
BIROUL PERMANENT
AL CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru ratificarea Acordului între Guvernul României şi Cabinetul de Miniștri al Ucrainei privind patrularea comună la frontiera de stat româno-ucraineană, trimis cu adresa nr. PL-x. 16 din 1 februarie 2017 şi înregistrat cu nr. 4c-12/105 din 02.02.2017. 


În raport cu obiectul şi conţinutul său, propunerea legislativă face parte din categoria legilor ordinare.

Preşedinte,

Dorel Gheorghe CĂPRAR
